ORDE do 2 de agosto de 2022 pola que se nomean vogais do Xurado de Expropiación de Galicia.
Consellería de Infraestruturas e Mobilidade — II. Autoridades e persoal — 11/08/2022

A Lei 2/2016, do 10 de febreiro, do solo de Galicia, dispón no seu artigo 11.1 que o Xurado de Expropiación de Galicia é un órgano colexiado permanente da Comunidade Autónoma de Galicia especializado nos procedementos para a fixación do prezo xusto na expropiación forzosa, cando a Administración expropiante sexa a Comunidade Autónoma ou as entidades locais do seu ámbito territorial. O devandito precepto establece, entre outros aspectos, as funcións deste Xurado, que son desenvolvidas mediante o Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, e polo Regulamento de organización e réxime de funcionamento do Xurado de Expropiación de Galicia, aprobado por medio do Decreto 172/2018, do 20 de decembro.
O artigo 7 do Decreto 172/2018, do 20 de decembro, establece, respecto da composición do Xurado, que os distintos organismos, entidades e colexios profesionais proporán, cada un deles, un representante que actuará como vogal titular. Así mesmo, queda prevista a designación, do mesmo xeito, dun vogal suplente que actuará en caso de vacante, ausencia, enfermidade ou calquera outra causa que imposibilite a asistencia daquel titular.
Este mesmo artigo establece que as persoas titulares das vogalías previstas nas alíneas c), d), e) e f) serán substituídas nos casos de vacante, ausencia ou enfermidade polos suplentes designados no momento do seu nomeamento.
Pola súa parte, o artigo 11 do referido decreto establece que, respecto das persoas titulares das vogalías previstas nas alíneas c), d), e) e f) do artigo 7, o mandato, tanto do titular como do suplente, será de catro anos, renovable por períodos de igual duración, que comezará a computarse dende o día seguinte ao da publicación do nomeamento no
Diario Oficial de Galicia
.
Este mesmo artigo do citado regulamento establece que os vogais a que se refire o parágrafo anterior poderán ser substituídos polas entidades, organizacións e asociacións que os designasen, e que os así nomeados permanecerán no seu cargo, como máximo, polo tempo que lle restase ao substituído para cumprir o seu mandato.
En virtude das ordes do 10 de agosto de 2018, 11 de setembro de 2018, 30 de marzo de 2021 e 5 de maio de 2022 (publicadas no DOG nº 153 e 173 do ano 2018, nº 60 do ano 2021 e nº 87 do ano 2022), realizouse o nomeamento de vogais, titulares e suplentes, en representación de varios destes organismos e entidades. Esgotada a vixencia do seu mandato e despois de realizar os trámites formais de solicitude de designación aos organismos e entidades sinaladas no anteriormente mencionado artigo 7, estas achegaron a súa proposta, dado que os anteriores nomeamentos estaban xa vencidos.
Por todo iso,
Artigo único
Nomear as persoas que se relacionan no anexo como vogais do Xurado de Expropiación de Galicia, por un período de catro anos.
Santiago de Compostela, 2 de agosto de 2022
Vogais do Xurado de Expropiación de Galicia, segundo o disposto no artigo 7 do Decreto 172/2018, do 20 de decembro.
– En representación da Consellería de Facenda:
Titular: Xan Xosé Castro Dapena.
Suplente: Jorge Fernández Fernández.
– En representación da Federación Galega de Municipios e Provincias:
Titular: César López Arribas.
Suplente: Miguel Fernández Solís.
– En representación do Consello Galego de Consumidores e Usuarios:
Titular: Rosa Rodríguez Vales-Villamarín.
Suplente: Yolanda Pérez Rivera.
– En representación do Colexio Oficial de Enxeñeiros Agrónomos de Galicia:
Titular: José Antonio Rivas Paz.
Suplente: Rogelio Villar Gantes.
– En representación do Colexio Oficial de Enxeñeiros Industriais de Galicia:
Titular: Manuel Aurelio Colmenero Guzmán.
Suplente: Rocío Lourenco Presa.
– En representación do Colexio Notarial de Galicia:
Titular: Manuel Remuñán López.
Suplente: Mª del Carmen Carreira Simón.
– En representación do Colexio de Economistas de Galicia:
Titular: Carlos Díaz Pérez.
Suplente: Manuel Ángel Ansede Sánchez.
– En representación do Colexio de Enxeñeiros de Minas do Noroeste de España:
Titular: Pedro Unzueta Martínez.
Suplente: Enrique García Tamargo.
– En representación do Colexio Oficial de Arquitectos de Galicia:
Titular: Eva María Filgueira García.
Suplente: Patricia López González.